
ДО 

ОБЩИНСКИ СЪВЕТ

ГРАД АРДИНО

ПРЕДЛОЖЕНИЕ
от инж. Изет Изет Шабан – Кмет на община Ардино

Относно: Изменения и допълнения в Наредбата за реда за придобиване, управление и разпореждане с общинско имущество в община Ардино, (приета с Решение № 184 на Общинския съвет от 18.03.2005 г., изм. и доп. с решение № 247 от 16.09.2005 г. , решение № 454 от 13.03.2007 г., решение № 15 от 14.12.2007 г., решение № 98 от 29.10.2008 г. , решение № 432 от 20.07.2011 г., решение № 73 от 08.02.2012 г., решение № 169 от 19.12.2012 г., решение № 254 от 23.05.2017 г., решение № 347 от 01.02.2018 г., решение № 323 от 22.02.2022 г., решение № 570 от 23.05.2023 г.,   )


Уважаеми дами и господа общински съветници,
Причина, поради която се налага приемане на изменения в Наредбата за реда за придобиване, управление и разпореждане с общинско имущество в община Ардино е, че по време на извършеният в периода от месец януари до юни 2022 година от одитен екип на Сметна палата одит в общинска администрация Ардино за съответствие при управлението и разпореждането с имоти – общинска собственост на община Ардино, обхващащ периода от 01.01.2019 г. до 31.12.2020 г. са констатирани несъответствия на текстове от Наредбата с текстове от Закона за общинската собственост, Закона за нормативните актове и Административно процесуалния кодекс. В тази връзка одитният екип указва на общинската администрация да приведе въпросните текстове в съответствие с актуалните законови норми.
Съгласно член 8, ал.1 от Закона за общинската собственост, придобиването, управлението и разпореждането с имоти и вещи - общинска собственост, се извършват под общото ръководство и контрол на общинския съвет.

Съгласно член 8, ал.2 от същият закон, редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на кмета на общината, на кметовете на кметства и на кметските наместници се определят с наредба на общинския съвет при спазване на разпоредбите на този закон и на специалните закони в тази област. 

На 28.11.2023 г. на Интернет страницата на общината е публикуван проект за изменение и допълнение на Наредбата за реда за придобиване, управление и разпореждане с общинско имущество в община Ардино. В обявлението са посочени мотивите, целите и очакваните финансови резултати.
При изработването на проекта за изменения и допълнения на Наредбата за реда за придобиване, управление и разпореждане с общинско имущество в община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
 Приложена е предварителна оценка на въздействието на проекта, направен е анализ за съответствието с правото на Европейския съюз и са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
В периода от публикуването на проекта до настоящия момент в деловодството на общинска администрация не са постъпили предложения за изменение в Наредбата. 
Във връзка с гореизложеното предлагам Общински съвет Ардино да обсъди и гласува следното проекто –
РЕШЕНИЕ:
1.Общински съвет – Ардино на основание чл.21, ал.1, т.7 от Закона за местното самоуправление и местната администрация изменя и допълва Наредбата за реда за придобиване, управление и разпореждане с общинско имущество в община Ардино, както следва:
1. Чл.1./2/ се изменя и допълва и приема следното съдържание.

Чл.1./2/(изм. и доп. с реш-е № 570 от 23.05.2023 г., изм. и доп. с реш-е № ..... от ......2024 г.) Общинската собственост се управлява в интерес на населението в общината и в изпълнение на мандатната Стратегия за управление на общинската собственост и на Общинския план за развитие. Общинският съвет осъществява ръководството и контрола по отношение на придобиването, управлението и разпореждането с имоти и вещи - общинска собственост при учредяването на право на надстрояване и/или на пристрояване на сграда, построена върху имот - частна общинска собственост.

2. Чл.5 се изменя и придобива следното съдържание:

Чл.5. (изм. и доп. с реш-е № ..... от ......2024 г.) /1/ Кметът на общината, в тримесечен срок от встъпването си в длъжност, разработва стратегия за управление на общинската собственост за срока на мандата си, която се приема от общинския съвет. Стратегията определя политиката за развитие на общинската собственост и стопанската дейност на общината и съдържа:

1.основните цели, принципи и приоритети за придобиване, управление и разпореждане с имотите – общинска собственост;

2.основните характеристики на отделните видове имоти, които могат да се предоставят под наем или да бъдат предмет на разпореждане;

3.нуждите на общината от нови имоти и способи за придобиване;

4.други данни, определени от общинския съвет.

/2/. Стратегията и програмата, както и промените в тях се обявяват на интернет

страницата на общината.

/3/. Ежегодно, до 30 април на текущата година, кметът на общината изготвя и предоставя на общинския съвет отчет за състоянието на общинската собственост и за резултатите от нейното управление по видове и категории обекти, в следните направления:

1. Актуване на имотите - общинска собственост и завеждането им в регистри.

2. Придобиване на имоти

3. Отдаване под наем на имоти и части от имоти - публична и частна общинска

собственост.

4.Управление жилищен сграден фонд-общинска собственост

5. Разпореждане с имоти и вещи - общинска собственост по реда на Закона за общинската собственост и по реда на Закона за собствеността и ползването на земеделски земи.

6. Състояние на сградния фонд-общинска собственост. Извършени ремонтни дейности на сгради и общински пътища.

3. Създава се нов чл. 5а със следното съдържание:

Чл.5/а/ (нов , приет с реш-е № ..... от ......2024 г.);
В изпълнение на стратегията по чл.5, по предложение на кмета на общината, общинският съвет приема план за действие за общинските концесии в съответствие със Закона за концесиите и годишна програма за управление и разпореждане с имотите – общинска собственост. Програмата се приема най-късно до приемането на бюджета на общината за съответната година и може да бъде актуализирана през годината.

Програмата съдържа:

1.прогноза за очакваните приходи и необходими разходи, свързани с придобиването, управлението и разпореждането с имоти – общинска собственост;

2.описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права или за предоставяне на концесия;

3.описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;

4.описание на имотите, които общината има намерение да придобие в собственост, и способите за тяхното придобиване;

5.обектите за изграждането на които е необходимо отчуждаване на частни имоти;

6.обектите по т.5 от първостепенно значение;

7.други данни, определени от общинския съвет.

4. Чл.16 се изменя и придобива следното съдържание:

Чл.16. (изм. и доп. с реш-е № ..... от ......2024 г.) (1) Имотите и вещите - общинска собственост, се предоставят безвъзмездно за управление на юридически лица и звена на общинска бюджетна издръжка, със заповед на кмета на общината.

(2) Имотите и вещите - общинска собственост, които не са необходими за нуждите на органите на общината или на юридическите лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, със заповед на кмета на общината след решение на Общински съвет. Въз основа на решението на Общински съвет, кметът на общината сключва договор, в който се уреждат правата и задълженията на двете страни.

(3) Производството по реда на ал. 2 започва по искане на заинтересованите лица, към което се прилагат следните документи: удостоверение за актуално правно състояние, документ, установяващ обстоятелството, че юридическото лице е на бюджетна издръжка, обстоятелствата, обосноваващи искането за предоставяне, и други документи.

(4) Общинският съвет може да откаже да даде съгласие за предоставяне на имоти и вещи - общинска собственост, когато на територията на Общината има държавни имоти, които да задоволят потребностите на държавните органи или на техните териториални звена.

(5) Когато нуждата от предоставения безвъзмездно за управление имот отпадне, или той се използва в нарушение на разпоредбите на чл. 11 от ЗОС/ не се управлява в интерес на населението на общината съобразно разпоредбите на закона и с грижата на добър стопанин/, имотът се отнема със заповед на кмета на общината.

(6) Ползването на безвъзмездно предоставения за управление имот по чл. 24, ал. 1 може да бъде прекратено със заповед на кмета на общината, при възникване на необходимост същият имот да бъде предоставен за ползване за нуждите на органите на общината или на юридически лица и звена на общинска бюджетна издръжка, без задължение от страна на община Ардино за предоставяне на друг общински имот.

(7) Поддържането и ремонтите на имотите и вещите - общинска собственост, както и заплащането на консумативни разходи, данъци, такси и застрахователни вноски, се извършват от лицата, на които са предоставени за управление, като необходимите средства се предвиждат ежегодно по бюджетите им.

5. Създава се нов член 19.а със следното съдържание:

Чл.19а. (нов, приет с реш-е № ..... от ......2024 г.) (1).Замяна на общински жилища с жилищни имоти на физически лица в изпълнение на социални програми, приети от общинския съвет, се извършва с решение на общинския съвет.
(2).Кметът на общината отправя писмено предложение за замяна до заинтересованите собственици или съсобственици на имоти.

(3).Предложение за замяна до кмета на общината могат да правят и заинтересованите собственици или съсобственици на имоти по ал. 2.

(4).В предложението се посочват предлаганите за замяна имоти или вещни права.

(5).При постигане на съгласие кметът на общината внася предложението за замяна в общинския съвет.

(6).Доклад за замяна се внася за разглеждане в Общинския съвет след комплектоване, като задължително се прилага:

1.становище на ресорния заместник кмет;

2.вписан акт за общинска собственост;

3.актуални скици на имотите предмет на замяната;

4.пазарна оценка но имотите , определена от лицензиран оценител.

(7). За направените предложения за замяна се изготвя обявление за всеки имот, което се публикува на интернет страницата на общината. В обявлението се посочват данни за имотите или вещните права, предмет на предложението за замяна. Обявлението се поставя и на определените места в сградата на общината, района, кметството или населеното място по местонахождението на общинския имот.

(8).Решението за извършване на замяната се приема от Общински съвет с мнозинство от две трети от общия брой на съветниците.

(9).Въз основа на решението на Общински съвет, Кметът на Общината издава заповед и сключва договор.

(10).Замяната се извършва по данъчната оценка на заменяните жилищни имоти.

(11).По този ред замяна може да бъде извършена само еднократно и само за един жилищен имот – собственост на физическо лице, с един общински жилищен имот.

(12). Предложенията по ал. 2 и ал. 3 не обвързват общинския съвет за извършване на замяна. Отказите на общинския съвет за извършване на замяна не подлежат на обжалване.

(13). Не се допускат замени, когато имотите - собственост на трети лица, са обременени с ипотека или други тежести, отдадени са под наем или под аренда;

6. Чл.71./1/.т.1 се отменя.

Чл. 71. /1/ Право на настаняване под наем в ателиета за индивидуална творческа дейност-общинска собственост имат лицата с постоянно местоживеене на територията на общината, които отговарят на следните условия:

1. да са български граждани (отм. с реш-е № ..... от ......2024 г.);

7. В чл.97, ал.3 се създава нова точка 4 със следното съдържание:

4. (нова, приета реш-е № ..... от ......2024 г.) ателиета и гаражи – частна общинска собственост.

8. §13 от Преходните и Заключителни разпоредби се отменя


ВНОСИТЕЛ: ________________

  (инж. Изет Шабан)
 __________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
